
תקנון פרס לעולים עבור תרומה יוצאת דופן לחברה ולמדינה בתקופת מלחמת "חרבות ברזל"

רקע:

 משרד העלייה והקליטה מעניק פרסי ההוקרה לעולים על הישגים פורצי דרך שיש בהם תרומה מיוחדת לחברה ולמדינה בתקופת מלחמת "חרבות הברזל". הפרסים יינתנו כאות הערכה והוקרה של החברה בישראל על פועלם של העולים ויוענקו בתחומים הבאים:

תחום רפואה - תרומה משמעותית בבתי החולים ו/או בשדה הקרב ו/או בבתי שיקום המוכרים על ידי משרד הביטחון.
תחום מדע - פיתוח משמעותי שפותח ע"י עולים חדשים שסייע בעת המלחמה באופן מיוחד.
תחום חקלאות - יוזמה ייחודית שיש בה סיוע לחקלאים ביישובי העוטף, בנגב ובגליל בעת המלחמה.
תחום קהילה - התנדבות במלונות המפונים ו/או בקהילות השונות שנעקרו מביתם בעקבות המלחמה.
תחום 'בגלל הרוח' - אנשים שתרמו משמעותית להצטיידות בצבא ו/או באזרחות ו/או חייל מילואים שסיפורו מיוחד.
סה"כ מספר הפרסים לא יעלה על 5, וועדת השיפוט רשאית להחליט שלא להעניק חלק מהפרסים או אף אחד מהם, אם לא יימצאו מועמדים ראויים.

תנאי הזכאות לפרס ההוקרה :

1. עולה או בעל זכאות כעולה, שגילו מעל 21 והוא אזרח מדינת ישראל ומתגורר בה דרך קבע לפחות במשך חמש השנים האחרונות שקדמו להגשת המועמדות.  

1.1 "עולה" לעניין זה: מי שקיבל מעמד עולה, או זכאות כעולה מיום 01.01.1984. יתרון למועמדים לפרס ככל שמועד עלייתם מאוחר יותר.
2. 

3. הפרסים יוענקו ליחיד בלבד ולא למוסד, אגודה, עמותה או כל תאגיד אחר.

4. הפרס לא יינתן לאדם הממלא תפקיד פוליטי.

5. מועמד לפרס יכול שיוצע על ידי המועמד עצמו או על ידי גורם אחר. 

6. הפרס יינתן רק למי שהישגיו בתחום פועלו תרמו באופן מיוחד לחברה ולמדינה. אין די בהישגים, נכבדים ככל שיהיו, שאין בהם תרומה כאמור. 


גובה הפרס:

גובה הפרס לזוכה הוא 15,000 ₪, סה"כ הפרסים לא יעלה על  75,000 ₪.

הגשת מועמדות:

על מגיש ההצעה למועמדות לצרף לטופס שני מכתבי המלצה מאנשי מקצוע רלוונטיים לתחום בגינו הוא מועמד לקבלת הפרס.

ניתן לצרף כל חומר אחר מסייע למידע הנדרש על גבי טפסים כנספח ולא כתחליף.

יש לציין, כי אין לשלוח מסמכים מקוריים וכי חומר נילווה לא יוחזר לשולחו.

טופס הגשה ימולא בהדפסה בלבד, בשפה העברית.

יש לצרף לטופס הגשת המועמדות:


1. קורות חיים  מפורטים בעברית – חובה
2. רשימת מפעלים ויוזמות לעשייה ציבורית – חובה
3.  חומרים נלווים: קטעי עיתונות, תמונות, תעודות וכו'– רשות
4. ממליצים: לפחות אחד ועד שלושה, מהתחום של העשייה –הציבורית הרלוונטית.

את הטופס יחד עם כל המסמכים הנלווים יש להעביר למשרד בדואר אלקטרוני לכתובת: 
magen@moia.gov.il
חובה לרשום את מספר תעודת זהות של המועמד בנושא של המכתב. אם יש מספר מכתבים בעקבות ריבוי קבצים  - חובה לרשום את מספר תעודת זהות של המועמד כנושא בכל אחד מהמכתבים.

במידה ומגיש המועמדות מעוניין לצרף דברים נוספים שלא ניתן לשלוח אותם או צילום שלהם בדואר אלקטרוני, עליו להודיע על כך עם שליחת המועמדות ותתואם איתו דרך להעברתם.

[bookmark: _GoBack]את  הטופס יחד עם כל המסמכים הנלווים יש להעביר למשרד לא יאוחר מ – 8.09.2024, המועד האחרון להגשת מועמדות הוארך עד ליום 22/09/2024.

תקופת הגשת המועמדות ומכתבי ההמלצה תהא עד לתאריך זה. בקשות שיוגשו לאחר מכן לא תתקבלנה.

הודעה בדבר זכיית הפרס:
ועדת השיפוט תודיע בכתב על המלצותיה למזכיר/ת פרס ההוקרה.

המלצות ועדת השיפוט יועברו לאישור ועדת התמיכות של המשרד. 

מזכיר/ת הוועדה יודיע למועמדים שנבחרו על זכייתם בפרס ההוקרה. חלוקת הפרסים לזוכה או נציג מטעמו תיעשה במעמד פומבי, פעם בשנה ביום העלייה שחל בתאריך ז' בחשוון.

החלטת ועדת תמיכות ארצית תפורסם באתר האינטרנט של המשרד.

לפרטים נוספים ניתן לפנות לגב' אירנה ראובני, מנהלת תחום התרבות 073-3972113,
 073-3972104

